hy hy ru fi hy hy hy hy hy hy hy hy hy hy hy hy hy hy hy hy hy hy hy hy en hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Չկրկնենք սխալները. վատագույն հակաբեղմնավորիչները պատմության մեջ — TeensLIVE
Լավագույնը հարաբերությունների և սիրո մասին: Ռեալ ժամանակի պայմաններում:
Տեղադրված է 19.09.2022 , 11:25…  ավելին →
Սեպտեմբերի 26-ին նշվեց բեղմնականխման միջազգային օրը: Հատուկ այդ օրվա կապակցությամբ EngenderHealth կազմակերպությունը որոշեց հիշել հակաբեղմնավորման պատմության մեջ ամենաանհաջող մեթոդների մասին:
EngenderHealth հասարակական կազմակերպությունը, որ սկսել էր իր գործունեությունը դեռ 1937 թվականին և աշխատում է կանանց սեռական և վերարտադրողական առողջության բնագավառում, անդրադարձավ պատմության մեջ անցանկալի հղիությունից պաշտպանվելու ամենավատ միջոցներին: Այդ նպատակով կազմակերպության ներկայացուցիչները ստեղծել են մի տեսահոլովակ, որտեղ թվարկվում են անսովոր, տարօրինակ և նույնիսկ վտանգավոր հակաբեղմնավորիչ միջոցներ, որոնք կիրառվել են մեր նախնիների կողմից:
Այսպես, մ.թ.ա. 3051 թվականին հին եգիպտացիները որպես սերմնասպան միջոց (նյութ, որը քայքայում է սերմնաբջիջները` ներմուծվելով հեշտոց սեռական հարաբերությունից առաջ) օգտագործում էին կոկորդիլոսի թրիքը խառնած մեղրի հետ: Նրանք համոզված էին, որ այդ նողկալի խառնուրդը կարող է կանխել անցանկալի հղիությունը:
Միջնադարում եվրոպացի կանայք մտածում էին, որ կարող են կանխել հղիությունը սեռական հարաբերությունից առաջ ոտքին կապելով աքիս կենդանու ամորձիները:
1600 թվականներին ֆրանսիացի կանայք որպես բերանացի ընդունման հակաբեղմնավորիչ օգտագործել են սոխի հյութը, Կանադայում` 1534 – 1760թթ.-ին խմում էին մի բաժակ տնական օղի` կուղբ կենդանու չորացած ամորձիների փոշիով: Սակայն, ծնելիության կարգավորման ամենատոքսիկ մեթոդը կիրառվել է Հին Հունաստանի կանանց կողմից` ջուր կապարի հետ:
1800-ական թվականներին եվրոպացի կանայք անցանկալի հղիությունից պաշտպանվելու համար հեշտոց էին մտցնում տարօրինակ բաներ, ինչպես, օրինակ, մետաղական մատնոցներ:
Բացի այդ, նախկինում եղել են նաև պահպանակներ, որոնք պատրաստվում էին խոզի աղիքից: Դրանք, ի դեպ, օգտագործվել են մի քանի դարերի ընթացքում:
Եվ վերջում, համեմատաբար «նոր» մի մեթոդ, որը հիշատակվում է տեսահոլովակում, 1960-ական թվականներին ամերիկացի կանայք սեռական հարաբերությունից հետո լվացում էին անում կոկա-կոլայով: Սակայն, նկատի՛ ունեցիր, որ դա չաշխատեց, այսինքն, արդյունավետ չէր:
Ուրեմն, եկե՛ք չկրկնենք հին սխալները և օգտագործենք միայն ստուգված, ժամանակակից և արդյունավետ հակաբեղմնավորման մեթոդներ: 🙂
Իսկ ժամանակակից, հուսալի մեթոդների մասին կարդացեք մեր հոդվածներում:
Լուսանկարը գտել ենք այստեղ:
Կապ հաստատել մեր հետ
Մոտակա դեռահասներին բարյացակամ կլինիկաներ / կենտրոններ
Մեզ ուղարկած հարցերի պատասխանները
© 2022 teenslive.am / «Արաբկիր» բժշկական համալիր - Երեխաների և դեռահասների առողջության ինստիտուտ: Բոլոր իրավունքները պաշտպանված են:
Կայքը ստեղծվել է TEENSLIVE.INFO կայքի նյութերի հիման վրա, ԿՏՏԻ ՅՈՒՆԵՍԿՕ-ի հետ համագործակցությամբ, ՅՈՒԷՆԷՅԴՍ տեխնիկական օգնության ռեգիոնալ ծրագրի շրջանակներում: Կայքը պատրաստվել է eWorks-ի կողմից:
Այս կայքում ներկայացված տեղեկատվությունը և կարծիքները կարող են չհամընկնել ՅՈՒՆԵՍԿՕ-ի և ՅՈՒԷՆԷՅԴՍ տեսակետների հետ:
Կայքում օգտագործված անվանումները և ներկայացված նյութերը չեն հանդիսանում ՅՈՒՆԵՍԿՕ-ի կարծիքը` որևէ երկրի, տեղանքի, քաղաքի կամ շրջանի, ինչպես նաև նրանց համապատասխան կառավարման օրգանների իրավական կարգավիճակի, բաժանման կամ սահմանների վերաբերյալ:
Կայքում տեղադրված նյութերը երաշխավորվել են Կրթության և գիտության նախարարության կողմից որպես ուսումնաօժանդակ նյութ`«Առողջ ապրելակերպ» դասընթացի համար: